חץ 3

חץ 3 הוא טיל נגד טילים אקסו-אטמוספירי שמיועד ליירט טילים בליסטיים בחלל כחלק ממערכת הנשק חץ. הטיל פותח במפעל מלמ של התעשייה האווירית לישראל. היכולת ליירט מחוץ לאטמוספירה מקטינה את הסכנה שראש הקרב, חומרי לחימה כימיים או ביולוגיים או שרידי הטיל, יתפזרו מעל שטח ישראל. מערכת 'חץ 3' היא הנדבך העליון במערך ההגנה הרב-שכבתית של ישראל כך שבהינתן תרחיש של כישלון יירוט על ידה יתאפשרו ניסיונות יירוט נוספים על ידי הנדבכים התחתונים של המערכת. מכ"ם המערכת הוא "אורן אדיר" מתוצרת "אלתא מערכות". על פי הערכת יושב ראש סוכנות החלל הישראלית, יצחק בן ישראל, חץ 3 מסוגל ליירט גם לוויינים, יכולת השמורה לקומץ מדינות בעולם. בניסוי שנערך ב-2019 הוכח כי המערכת מסוגלת ליירט בחלל החיצון טילים בליסטיים בעלי ראש קרב גרעיני מתפצל לפני התפצלות ראש הקרב. ה"חץ 3" רשם יירוט בכורה מבצעי ראשון במלחמת חרבות ברזל ב-9 בנובמבר 2023 בו השמיד טיל בליסטי ששיגרו החות'ים לעבר אילת. הטיל הוא מערכת הגנה אקטיבית נגד טילים שמיועד ליירט את האיום מחוץ לאטמוספירה והרחק מהמטרה ובכך גם להקטין את רמת האיום והנזק וגם לאפשר לשכבה נמוכה יותר (חץ 2 וקלע דוד) ליירט את האיום אם החץ 3 נכשל ביירוט. האיום מאוכן על ידי מכ"ם "אורן אדיר". עקרון הפעולה של חץ 3 מבוסס על פגיעה פיזית ישירה בטיל המטרה והשמדתה על ידי אנרגיה קינטית מבלי להזדקק לחומר נפץ, להבדיל מחץ 2, שראש הקרב שלו נושא מרעום קרבה המשמיד את טיל המטרה באמצעות מטען של חומר נפץ ורסס. האנרגיה הקינטית במפגש עם המטרה גדולה דייה להשמדת המטרה ללא צורך בחומר נפץ. מאידך, נדרש דיוק רב להשגת פגיעה ישירה. הראש הקרבי של חץ 3 מסוגל לתמרן באמצעות נחיר גמיש (הנעה וקטורית) - כלומר נחיר פליטה מתכוונן המסוגל להטות את הדחף. הגנרל פטריק אוריילי, ראש התוכנית האמריקנית להגנה מפני טילים, אמר בעדותו בקונגרס: התכנון של החץ-3 מתקדם יותר מכל מה שאנחנו עושים בתוכניות הטילים נגד טילים שלנו בארצות הברית... במערכת יוטמע חיישן מיוחד ומערכת הנעה חדשה למיירט. — פטריק אוריילי ב-5 באוגוסט 2008 אישר ראש סוכנות הגנת הטילים בפנטגון, גנרל טריי אוברינג, בעת ביקור בישראל כי ארצות הברית הסכימה לממן את פיתוח הטיל חץ 3, בעלות של כ-800 מיליון דולר. בחודש אפריל 2013 פרסם צבא ארצות הברית מכרז לבניית בסיס למערכת הגנה מטילים בליסטיים בישראל. על פי התוכנית, בניית הבסיס תושלם עד סוף שנת 2014, בעלות שבין 10–25 מיליון דולר. על פי פרסום בירחון ג'יינס, הבסיס, אשר יוקם בבסיס הטילים של חיל האוויר בטל שחר, נועד לטילי חץ 3, ובנייתו תושלם לקראת השלמת פיתוחו של הטיל. ב-23 בינואר 2012 משרד הביטחון התיר לפרסום לראשונה צילומים מסדרת ניסויים של הטיל המיירט חץ 3 בעת שיגורו. ב-25 בפברואר 2013 ערכה ישראל ניסוי טיסה ראשון של הטיל, שהתנהל ללא תקלות וזכה להצלחה מלאה. משרד הביטחון פרסם את ההודעה הבאה:”בשעה שמונה בבוקר המריא המיירט משדה הניסויים של חיל האוויר על שפת הים ועלה בתאוצה כלפי השמיים לכיוון הים התיכון. לאחר מכן המשיך המיירט בשיוט, חצה גובה של כמאה קילומטרים, ביצע סדרת תמרונים בחלל וערך מעקב אחר אובייקטים שונים, ביניהם גם כוכבים.” ב-3 בינואר 2014 נערך ניסוי שני של הטיל וזכה אף הוא להצלחה מלאה במהלכו הושלם ניסוי טיסה חופשית מחוץ לאטמוספירה. ראש מנהלת חומה, יאיר רמתי תיאר את הניסוי כך:”לאחר השיגור, הטיל טס בצורה אנכית, יצא מהאטמוספירה, השליך את המנוע והפעיל את המנוע השני, שייט בגובה רב בשולי האטמוספירה, ביצע משימה מורכבת ונפל בים. לראשונה היה לנו מכ"ם חדש, המכונה אורן אדיר, שעקב אחרי הטיל וקיבל נתונים במהלך הטיסה. הטיסה בניסוי הזה הייתה ארוכה מבפעם קודמת. בקרוב נעבור לסדרת ניסויי יירוט מעשיים שבסיומם נתחיל בתהליך ייצור ואחריה תוגדר המערכת כמבצעית.” ב-16 בדצמבר 2014 דיווח משרד הביטחון על ניסוי מוצלח לכאורה של מערכת החץ 3 אולם בהמשך היום דווח על ידי גורמי ביטחון כי הניסוי לא נערך במלואו מכיוון שהתנאים לשיגור המיירט לא בשלו. מטרת הניסוי הייתה יירוט אקסו אטמוספירי מלא. זו הייתה הפעם השנייה תוך 3 חודשים בה משרד הביטחון דיווח על ניסוי כהצלחה בפרויקט החץ אף שלא הושגו כל יעדי הניסוי. רק לאחר שנודע כי תוצאות הניסוי דווחו לסוכנות הידיעות רויטרס, משרד הביטחון יצא בהודעה שנייה באותו היום וזו לשונה: ”בהמשך להודעה שהפצנו בצהריים, נבקש להבהיר כי טיל המטרה יצא לדרכו וכי מערכת החץ עקבה אחריו במהלך מעופו. התנאים לשיגור המיירט לא בשלו, ולכן הוחלט להגדירו כניסוי בטיל המטרה בלבד.” ב-10 בדצמבר 2015 בוצע ניסוי מוצלח בטיל החץ 3 בבסיס חיל האוויר בפלמחים. במהלכו שוגר מיירט לעבר מטרה מחוץ לאטמוספירה, טיל מסוג "אנקור כסוף" מתוצרת "רפאל", ופגע בה באופן ישיר. ב-7 בנובמבר 2016 פורסם כי פעילות יחידת ניסויי הטילים בבסיס פלמחים אשר ניהלה גם את ניסויי החץ תועבר למיקור חוץ משיקולי כדאיות כלכלית. ב-18 בינואר 2017 נמסרה הסוללה הראשונה של ה"חץ 3" למערך ההגנה האווירית. ב-22 בינואר 2019 התקיים ניסוי מוצלח של ה"חץ 3" על ידי משרד הביטחון וה-MDA בעקבות המתיחות באותה התקופה בצפון. בניסוי הטיל המיירט שוגר בהצלחה, פגע במטרה שאיתר המכ"ם והשמיד אותה. ב-28 ביולי 2019 פורסם על ניסוי מוצלח של ה"חץ 3" במדינת אלסקה שבארצות הברית, בשיתוף עם צבא ארצות הברית. הניסוי, שנערך כנגד טיל מטרה מחוץ לאטמוספירה, נעשה תוך כדי שימוש במכ"ם אמריקאי מסוג AN\TPY2 והוגדר כמוצלח, לאחר שהטיל המיירט השמיד את טיל המטרה. ב-18 בינואר 2022 פורסם על ניסוי מוצלח של ה"חץ 3" משדה ניסויים במרכז הארץ, בשיתוף עם הסוכנות האמריקנית להגנה מפני טילים. בניסוי, המדמה ירי מטח של טילים בליסטיים, שוגרו 2 טילי חץ, כאשר לכל מיירט תוכנית יירוט נפרדת. בנוסף, המערכת הצליחה לזהות את ראש הקרב האמיתי מבין ראשי הקרב המתפצלים, וליירט אותו. באוגוסט 2017 דווח כי ישראל החלה בעבודה על פיתוח רעיוני של החץ 4, שיתמודד עם ראשי קרב מתפצלים בחלל, בנוסף להגדלת הדיוק והטווח. ב-18 בינואר 2017 נמסרה המערכת הראשונה למערך ההגנה האווירית של חיל האוויר הישראלי. בקיץ 2023 חתמו התעשייה האווירית וגרמניה על עסקה למכירת מערכת חץ 3 בסכום של 3.5 מיליארד דולר (כ-14 מיליארד שקל). עסקה זו היא העסקה הביטחונית הגדולה בתולדות מדינת ישראל. העסקה אושרה באוגוסט ונחתמה ב-28 בספטמבר בביקור של שר הביטחון יואב גלנט בגרמניה. ונחתמה באופן סופי ב-23 בנובמבר 2023. ב-9 בנובמבר 2023, במהלך מלחמת חרבות ברזל, מערכת "חץ 3" ביצעה בהצלחה יירוט מבצעי ראשון של טיל בליסטי ממשפחת שיהאב-3, כנראה "חאדר" או "קדר-110", ששוגר לעבר ישראל על ידי החות'ים מתימן. יירוט זה היה היירוט המבצעי הראשון בהיסטוריה שנעשה מחוץ לאטמוספירה (גובה מעל 100 ק"מ) ונחשב לאקט המלחמתי הראשון בחלל. ב-14 באפריל 2024, במהלך המתקפה האיראנית על ישראל (אשר התרחשה במהלך מלחמת חרבות ברזל), מערכת "חץ 3" יירטה בהצלחה עשרות טילים בליסטיים ממשפחת קדר-110 ועימאד ששוגרו מאיראן נגד מטרות צבאיות במדינת ישראל. ב-21 ביולי 2024 בוצע שימוש במערכת לצורך יירוט טיל קרקע-קרקע ששוגר על ידי המורדים החות'ים בתימן לעבר אילת כתגובה למבצע יד ארוכה שביצעה ישראל יום קודם לכן. ב-27 בספטמבר 2024 בשעה 00:49 יירטה המערכת בהצלחה טיל בליסטי ששיגרו החות'ים לעבר גוש דן. היירוט בוצע מחוץ לאטמוספירה אך הופעלו אזעקות מחשש לרסיסים ושברי יירוט. ב-1 באוקטובר 2024 החל מהשעה 19:15 יירטה המערכת מגוון רחב של טילים בליסטיים ששוגרו מאיראן לעבר ישראל בהיקף נרחב. רוב הטילים יורטו או נחתו בשטחים פתוחים בנגב וביהודה ושומרון. חץ (מערכת נגד טילים) חץ 2 חץ 4 SM-3 טיל נגד טילים מתקן המכ"ם בדימונה - מאפשר גילוי שיגורים בליסטיים אף מאיראן מדיה וקבצים בנושא חץ 3 בוויקישיתוף פטנט שנרשם על מערכת ההנחיה של הראש הקרבי בטיל חץ 3 דני שלום, ‏חץ 3 - לקראת הניסוי הראשון, באתר "IsraelDefense"‏, 26 באפריל 2011 אודי עציון, ‏האישה שתעצור את אחמדינג'ד, באתר "ידיעות אחרונות", 30 בנובמבר 2011 (הקישור אינו פעיל) יואב זיתון, תיעוד: כך נראה טיל החץ 3 במעופו לחלל, באתר ynet, 25 בפברואר 2013 נעמי צורף, ‏מעל כולם, באתר חיל האוויר הישראלי, 27 בפברואר 2014 אודי עציון, קיל טיל 3, באתר "ידיעות אחרונות", 2 באפריל 2018 יואב זיתון, בלי ראש קרבי, קטן יותר מחץ 2 ועם מדחפים: כך הפך חץ 3 ל"רכב הרג" בחלל, באתר ynet, 29 ביולי 2019 מערכת אתר צה"ל, כך נראה הניסוי המוצלח במערכת "חץ 3", באתר צה"ל, 18 בינואר 2022 ניסוי במערכת חץ 3, סרטון באתר יוטיוב (אורך: 3:03), 18 בינואר 2022 מיטל וייזברג, ‏האיום מתימן: מערכת חץ הופעלה לראשונה. כך זה עבד, באתר גלובס, 31 באוקטובר 2023 קווים לדמותה של גיבורת היום, מערכת "חץ-3" - Techtime - חדשות אלקטרוניקה והייטק, באתר Techtime - חדשות אלקטרוניקה והייטק, ‏14 באפריל 2024 IAI Arrow 3 Interceptor, סרטון בערוץ "IAI", באתר יוטיוב (אורך: 01:49) דין שמואל אלמס, ‏2 מיליון דולר ליירוט: המהנדסת של פרויקט החץ מספרת על מאחורי הקלעים, באתר גלובס, 15 בנובמבר 2023. חץ 2, קלע דוד, כיפת ברזל. Opall-Rome, Barbara (2009-11-09). "Israeli experts: Arrow-3 could be adapted for anti-satellite role" רון בן ישי, החץ שיפגע בטיל הגרעיני לפני הפיצול המסוכן, באתר ynet, 29 ביולי 2019 טל לב רם, ‏"היסטורי": בתעשייה האווירית מברכים על יירוט הבכורה של "חץ 3", באתר מעריב אונליין, 9 בנובמבר 2023, שמחה רז, ‏משרד הביטחון: "יירוט מבצעי ראשון לחץ 3", באתר "סרוגים", 9 בנובמבר 2023. עוקב אחר הכוכבים, IsraelDefense, מרץ 2013 קומה נוספת להגנה: ניסוי חץ 3 ומשמעותו, המכון למחקר ביטחון לאומי, יפתח שפיר, פברואר 2013 אמיר בוחבוט‏, צפו: צילומים ראשונים של שיגור הטיל "חץ-3", באתר וואלה, 24 בינואר 2012 אמיר אורן, ישראל וארה"ב הסכימו: חץ-3 יפותח ויתוקצב, באתר הארץ, 6 באוגוסט 2008 Y--BMD Launcher LS 13103, Israel, FedBizOpps.Gov גילי כהן, בכיר בצה"ל: ישראל מאיצה את פיתוח ה"חץ 3" - נערכת לאיום גרעיני, באתר הארץ, 3 ביוני 2013 Sharp, Jeremy M. (2015-06-10). "CRS report for Congress: U.S. foreign aid to Israel" (PDF). פדרציית המדענים האמריקאים. נבדק ב-2015-07-23. גילי כהן, ניסוי טיסה מוצלח ראשון ל"חץ 3", באתר הארץ, 25 בפברואר 2013 יואב זיתון, הבוקר בוצע ניסוי מוצלח במערכת "חץ 3", באתר ynet, 3 בינואר 2014 ניר דבורי, ‏משרד הביטחון: ניסוי בחץ נכשל, באתר ‏מאקו‏, 24 בפברואר 2015 גילי כהן, בתוך שלושה חודשים: משרד הביטחון הסתיר בשנית ניסוי כושל במערכת ה"חץ", באתר הארץ, 16 בדצמבר 2014 יואב זיתון, מבוכה: "נכשל ניסוי של מערכת חץ 3", באתר ynet, 16 בדצמבר 2014 אלי אשכנזי, שנה אחרי הכישלון: ניסוי "חץ 3" הצליח, המערכת יירטה לראשונה טיל בחלל, באתר הארץ, 10 בדצמבר 2015 חדשות 2, ‏ניסוי מוצלח למערכת ההגנה האווירית חץ 3, באתר ‏מאקו‏, 10 בדצמבר 2015 אודי עציון, צה"ל מפריט את שיגור טילי החץ, באתר ynet, 7 בנובמבר 2016 יואב זיתון, "חץ 3" מבצעית: המערכת המתקדמת נמסרה לחיל האוויר, באתר ynet, 18 בינואר 2017. משרד הביטחון ביצע ניסוי מוצלח במערכת חץ 3, באתר הארץ, 22 בינואר 2019 אמיר בוחבוט‏, יירוט מחוץ לאטמוספירה: סדרת ניסויים מוצלחת למערכת "חץ 3" באלסקה, באתר וואלה, 28 ביולי 2019 ניר דבורי, ‏מערכת הביטחון השלימה הבוקר ניסוי מוצלח במערכת 'חץ 3', באתר ‏מאקו‏, 18 בינואר 2022 ישראל החלה בעבודה על פיתוח רעיוני של החץ-4, באתר DefenseNews, אוגוסט 2017 (באנגלית) שי לוי, ‏מתכוננים לאיום עתידי: ישראל החלה לפתח את ה"חץ 4", באתר ‏מאקו‏, 8 באוגוסט 2017 דין שמואל אלמס, ‏העסקה הביטחונית הגדולה בתולדות המדינה יוצאת לדרך: מערכת חץ 3 תימכר לגרמניה, באתר גלובס, 17 באוגוסט 2023. העסקה הביטחונית הגדולה בישראל: גלנט חתם על עסקה מכירת מערכת חץ 3 לגרמניה, באתר ynet, 28 בספטמבר 2023, לילך שובל, העסקה הביטחונית הגדולה בתולדות ישראל: שר הביטחון גלנט חתם על מכירת ״חץ 3״ לגרמניה, באתר ישראל היום, 28 בספטמבר 2023. יובל אזולאי, נחתמה סופית עסקת הענק לאספקת טילי חץ 3 לגרמניה, באתר כלכליסט, 23 בנובמבר 2023 יואב זיתון, "המסר - ישראל יודעת לתת מענה הגנתי בכמה זירות": היירוט ההיסטורי של "חץ 3", באתר ynet, 12 בנובמבר 2023 יובל אזולאי, הביצועים של טילי החץ במערכה צפויים להאיץ את מכירתם בעולם, באתר כלכליסט, 10 בנובמבר 2023 אמיר בוחבוט‏, צה"ל יירט בהצלחה איום בליסטי בחלל על ידי חץ 3, באתר וואלה, 9 בנובמבר 2023. יואב זיתון, סיון חילאי, מאיר אוחיון, ליאור בן ארי, הירי מתימן לאילת נמשך: מערכת "חץ 3" יירטה טיל, כטב"ם הופל בדרך לישראל, באתר ynet, 9 בנובמבר 2023. אור פיאקלוב, איראן מציגה את הטילים שהיא ירתה על ישראל במתקפה לפני שבועיים, באתר X, ‏2 במאי 2024 Frederik Pleitgen, An up-close look at the type of missiles Iran's Revolutionary Guard Corps used in its attack on Israel., X, ‏1 במאי 2024 12, ‏משלחת המו"מ הישראלית לעסקת חטופים תצא לשיחות ביום חמישי, באתר גלובס, 21 ביולי 2024 יירטה את הטיל מתימן לגוש דן: זוהי מערכת חץ 3, באתר ישראל היום, 27 בספטמבר 2024.